google/wiki40b huggingface dataset:
Nedotáčavosť

Nedotáčavosť je jav, ktorý sprevádza jazdu v automobile počas prejazdu zákrut s menšími oblúkmi, vyššími rýchlosťami alebo nepriaznivým stavom povrchu vozovky. Názov tohto javu je odvodený od faktu, že os automobilu pri nedotáčavom šmyku opisuje oblúk podstatne väčšieho polomeru, čiže vozidlo nedostatočne zatáča. Nedotáčavosť sa prirodzene objavuje u automobilov s predným náhonom, no možno dosiahnuť nedotáčavé správania aj na vozidle s klasickou koncepciou ako aj zadným náhonom. Vyžaduje to však väčšie úsilie. Priamou príčinou nedotáčavého správania vozidla je strata adhézie na hnanej náprave.

Príčiny

Priamou príčinou nedotáčavého správania vozidla je strata adhézie (priľnavosti) kolies prednej nápravy. Pri vozidlách, ktoré nemajú hnanú prednú nápravu pôsobia ako hlavné činitele straty adhézie prednej nápravy iba brzdné sily a priečne sily vznikajúce pri zmene smeru vozidla. Pri pohone prednej nápravy sa navyše na strate adhézie podieľa aj akcelerácia vozidla, nezriedka v súčinnosti s priečnymi silami. Pretáčavosť podporuje aj fakt, že podstatná časť hmoty automobilu je umiestnená nad prednou nápravou, pri prudkej zmene smeru sú preto priečne sily veľké. Naopak pri zlých adhéznych podmienkach na vozovke (štrk, sneh, ľad, voda) stačí aj relatívne malá zmena smeru jazdy, aby sa prejavilo nedotáčavé chovanie.

Správanie vozidla

Pri nedotáčavom šmyku pokračuje predná časť vozidla po dotyčnici k oblúku v mieste, v ktorom z neho vozidlo vypadlo. K nedotáčavému šmyku dôjde obvykle pri kombinácii zatáčania vozidla (vytočené kolesá prednej nápravy) a zmene momentu pôsobiaceho na predné kolesá. Čím prudšia zmena momentu je, tým stúpa pravdepodobnosť vzniku šmyku. Nedotáčavý šmyk nemôže vzniknúť na vozidle prudko akcelerujúcom z miesta, pretože pri strate adhézie neexistuje na stojacom vozidle sila, ktorá by ho tlačila dopredu. Predné kolesá aj napriek natočeniu pri nedotáčavom šmyku vozidlo nevedú do zákruty, pretože predná náprava je v šmyku. V prípade, že vozidlo znova nezíska kontakt s vozovkou, nekontrolovateľne vyletí vonkajším okrajom zákruty.
Prirodzenou reakciou vodiča pri nedotáčavom šmyku je zväčšiť natočenie kolies, čo môže v niektorých prípadoch situáciu ešte zhoršiť, ale niektoré zdroje tvrdia, že zväčšenie natočenia kolies a akcelerácia je spôsob, ako sa z pretáčavého šmyku dostať. V takom prípade však hrozí, že zväčšenie priečnych síl a väčší moment v dôsledku akcelerácie ešte viac znížia adhézne schopnosti pneumatík. Pri zväčšení natočenia kolies taktiež hrozí, že sa za tejto situácie po spomalení vozidla v šmyku predné kolesá znova začnú odvaľovať po vozovke, čo spôsobí prudkú zmenu smeru vozidla s potenciálnym dôsledkom v pretáčavom šmyku, ktorého zvládnutie si vyžaduje veľkú dávku skúsenosti a na vozidle s predným náhonom je veľmi náročné.
Ak vznikne nedotáčavý šmyk na vozidle s hnanou zadnou nápravou, obvykle na elimináciu šmyku stačí znížiť tlak na brzdy, alebo zrovnať kolesá prednej nápravy. Výhodou je aj to, že prípadne zmeny trakcie vozidla sú prenášané na zadnú nápravu, ktorá je schopná v takom prípade vozidlo brzdiť aj bez asistencie prednej nápravy.
Caucourt

Poloha

Obec má rozlohu 5,51 km². Najvyšší bod je položený 157 m n. m. a najnižší bod 94 m n. m.

Obyvateľstvo

Počet obyvateľov obce je 319 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dopyt

Dopyt predstavuje množstvo jedného konkrétneho statku, ktoré je jeden kupujúci (individuálny dopyt, q) alebo skupina kupujúcich, spravidla na celom trhu (trhový dopyt, čiastkový dopyt, Q), ochotný a schopný ex-ante kúpiť za danú cenu (p) tohto statku za dané časové obdobie. Vyjadruje komplexný pohľad na množstvo statku, ktoré by kupujúci kúpil/-li za určitú cenu
Túto mikroekonomickú definíciu treba upresniť. Dopyt nie je len funkciou ceny samotného statku, ale aj cien všetkých ostatných statkov na trhu (p2, p3…) a hlavne disponibilného príjmu kupujúceho (m)/kupujúcich (M) - preto pojem „schopný“ (tzv. kúpyschopný efektívny dopyt). Slovo „ochotný“ znamená po zohľadnení úžitkovej funkcie kupujúceho/kupujúcich (čiže aký má tovar pre nich úžitok). Ex-ante znamená vopred, čiže ide o úmysel kúpiť a nesmie sa zamieňať s tým, čo už bolo kúpené (ex post).
Funkcia dopytu (jej jednorozmerný grafe sa volá krivka dopytu) je (nejaká) funkcia q - p resp. Q – p (presnejšie q - (p1, p2…, m) resp. Q – (p1, p2, .., M)) , čiže všeobecná závislosť medzi dopytom a cenou. Funkcia je spravidla klesajúca (pokles dopytu po tovare s rastúcou cenou statku) - tzv. zákon klesajúceho dopytu. Funkcia teda vyjadruje vzťah medzi cenou statku a požadovaným množstvom tohto statku.
Inverzná funkcia dopytu (jej jednorozmerný graf sa nazýva inverzná krivka dopytu), často nesprávne nazývaná len funkcia dopytu, je funkcia p - q resp. p – Q (presnejšie (p1, p2…, m) - q resp. (p1, p2, .., M) – Q, čiže „opačne zobrazená“ funkcia dopytu.
Agregátny/Celkový dopyt v mikroekonómii, skrátene často nazývaný dopyt, je súčet trhových dopytov po všetkých statkoch na trhu, čiže množstvo všetkých statkov na trhu, ktoré sú všetci kupujúci ochotní a schopní ex-ante/očakávane kúpiť za danú cenu tohto statku za dané časové obdobie. Analogicky existuje aj funkcia agregátneho dopytu a jej krivka a inverzná funkcia agregátneho dopytu a jej krivka.
Existuje však aj agregátny/celkový dopyt, skrátene často nazývaný dopyt, jednak v makroekonómii a jednak v národnom účtovníctve, ktorý je (trocha) inak definovaný a určovaný.
Váženie (hmotnosť)

Váženie je meranie hmotnosti, spravidla porovnávacou metódou, na váhach rôznych typov.
Saint-Sauveur-de-Meilhan

Poloha

Obec má rozlohu 7,03 km². Najvyšší bod je položený 132 m n. m. a najnižší bod 23 m n. m.

Obyvateľstvo

Počet obyvateľov obce je 320 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bryan Ferry

Ferry v iných médiách

V roku 1985 Bryan Ferry spolupracoval na nahrávaní piesne „Is Your Love Strong Enough“ pre film Legenda režiséra Ridleya Scotta v hlavnej úlohe s Tomom Cruisom. Gitarové sólo pre túto skladbu nahral David Gilmour.
Sarraltroff

Poloha

Obec má rozlohu 11,97 km². Najvyšší bod je položený 326 m n. m. a najnižší bod 235 m n. m.

Obyvateľstvo

Počet obyvateľov obce je 756 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Štábny nadrotmajster

Štábny nadrotmajster (šb. nrtm.) je vojenská hodnosť, hierarchicky zaradená medzi poddôstojníkov.  V klasifikácii NATO má označenie OR-9. Na Slovensku je štábny nadrotmajster Richard Fabricius hlavným poddôstojníkom Ozbrojených síl SR.
Brno dolní nádraží

Dejiny

Po dvojstanici KFNB/StEG (dnes stanica Brno hlavní nádraží, predtým tiež horní nádraží) ide o tretiu najstaršiu brniansku stanicu. Sprevádzkovaná bola 2. januára 1856 na okraji brnianskeho predmestia Trnitá ako koncová stanica Brniansko-Rosickej železnice (odtiaľ „Rosické nádraží“), ktorá si tu zriadila aj výhrevne.
V roku 1870 prevzala prevádzku na tejto dráhe StEG, ktorá na Rosickú trať napojila v Střeliciach svoju vlastnú novú dráhu z Hrušovan nad Jevišovkou (resp. z Viedne). Aby spojila svoju časť Horního nádraží s Dolným nádražím (ktoré bolo podstatne rozšírené), postavila tohto roka StEG tiež spojku vedúcu po násype okolo dnešnej Vaňkovka a obchodného domu Tesco (pozdĺž ulice Dornych) k severnému zhlaviu hlavného nádražia pred viaduktom cez Chrenovú ulicu.
Odvtedy bolo už Dolní nádraží využívané iba ako nákladná stanica, osobné vlaky tu nezastavovali a pokračovali po tomto prepojení až na Hlavní nádraží.
V roku 1879 sa Brniansko-Rosická dráha stala súčasťou StEG.
Do severného zhlavia Rosického nádraží bola v roku 1887 privedená ďalšia trať StEG, Vlárská dráha (vrátane židenickej spojky), na ktorú bola napojená v roku 1890 nákladná Svitavská pobrežné dráha, ktorú využívali nákladné vlaky z Tišnova pre priamu jazdu na Dolní nádraží, ktoré bolo opäť rozšírené. Osobné vlaky z Vlárskej dráhy v prvých rokoch dochádzali na Rosické nádraží a následne zosúvali po spojke na Horní nádraží, od roku 1900 už na Dolní nádraží nezachádzali a využívali židenickú spojku. V roku 1904 postavila StEG pred riekou Svratkou z južného zhlavia stanice odbočujúcu střelickú spojku na trať KFNB, ktorú začali využívať pre jazdu na hlavní nádraží osobné vlaky od Střelic. V roku 1909 bola StEG zoštátnená. V rokoch 1966-1970 bola trať Brno-Horní Heršpice - Brno dolní nádraží - Brno-Židenice prestavaná na nákladný prieťah, ktorý je v tejto podobe využívaný dodnes; zároveň bola roku 1970 zrušená priama spojka na hlavní nádraží k viaduktu na Křenovej.
Výhrevňu Brniansko-Rosickej dráhy na dolním nádraží začala v roku 1870 využívať StEG, ktorá ju postupne rozširovala a stala sa pre ňu hlavnou brnianskou výhrevňou. Po zoštátnení išlo o jedno z dvoch hlavných rušňových dep v meste, zlúčené boli až v roku 1994. Teraz je súčasťou DKV Brno.
V rokoch 2010-2012 bolo po nákladnom prieťahu každodenne vedených niekoľko vlakov linky S1 IDS JMK, Rosickým nádražím však iba prechádzali.
V roku 2013, prvýkrát od roku 1870, bolo Dolní nádraží využité aj pre osobnú dopravu. Kvôli rozsiahlej rekonštrukčnej výluke hlavního nádraží bolo na mieste tretej staničnej koľaje dolního nádraží vybudované 200 m dlhé provizórne nástupište, pri ktorom od 13. júla do 11. augusta 2013 zastavovali diaľkové vlaky (EuroCity a expresy). Regionálne vlaky väčšinou končili v staniciach na okrajoch mesta, iba integrovaná linka S3 nákladným prieťahom prechádzala bez zastavenia.
V mieste Dolního nádraží počítajú plány s výstavbou nového, presunutého brnianskeho Hlavního nádraží.
Pražská jar

Pražská jar sa nazýva obdobie od konca roku 1967 do okupácie Česko-Slovenska v auguste 1968. V týchto mesiacoch došlo postupne k uvoľneniu politickej situácie v Česko-Slovensku, demokratizácii spoločnosti a k pokusu o opatrnú reformu socialistického politického systému.
V Česko-Slovensku zavŕšila Pražská jar obdobie otepľovania v záujmovej sfére ZSSR jeho vtedajších satelitov. To bolo umožnené politickým uvoľnením v ZSSR, ktoré otvoril Chruščov koncom 50-tych rokov.

Stav spoločnosti na konci 60. rokov 20. storočia

Na konci 60. rokov 20. storočia bola Európa rozdelená Železnou oponou v dôsledku 2. svetovej vojny na dve časti: západný a východný blok. V terminológii používanej komunistami išlo o dva nezmieriteľné tábory: kapitalistický (alebo imperialistický) a socialistický. Socialistické štáty boli vedené (ovládané) Sovietskym zväzom a svoj režim udržiavali pomocou silne represívneho aparátu. Spoločnosť v Česko-Slovensku bola riadená komunistickou stranou, ktorá riadila štát politicky a ekonomicky – vedenie strany bolo prakticky totožné s vedením štátu. Voľby boli zdanlivo slobodné, ale kandidáti mohli byť iba z povolenej politickej strany. Demokratické princípy boli potlačené. V ostatných štátoch socialistického tábora bola situácia podobná.
V celej Európe aj vo svete ale dochádzalo k miernym zmenám, 60. roky plynuli v znamení uvoľňovania napätia, vznikali nové kultúrne impulzy (Beatles), začal sa dobývať vesmír (vesmírne preteky). Tieto vplyvy sa prejavovali aj v socialistických krajinách po Stalinovej smrti koncom 50. rokov. Začiatkom 60. rokov aj v ČSSR nastal baby boom (v roku 1960 bola v Česku miera rastu populácie 1,31 % v roku 1961 na Slovensku 2,99 %). S rastom istôt, sociálneho zabezpečenia, dostupného verejného vzdelávania sa mladá generácia začala aktívne zapájať do spoločenského diania aj protestnou formou a tak rok 1968 bol rokom protestov za lepšiu budúcnosť pre všetkých.
Prezidentom ČSSR a súčasne prvým tajomníkom ústredného výboru komunistickej strany (UV KSČ) bol Antonín Novotný. Koncom roka 1967 sa ostro postavil proti snahám o liberalizáciu spoločnosti. V Martine na oslavách Matice slovenskej Novotný svojím urážlivým správaním postavil proti sebe a straníckemu vedeniu značnú časť slovenskej verejnosti.  Neskôr v prejave k poslucháčom vojenských škôl vyzýval k boju proti liberalizmu a proti propagovaniu rôznych kapitalistických smerov v politickej praxi, ekonomike a kultúre; znamenalo to revíziu proreformných záverov XIII. zjazdu KSČ z roku 1966.
Univerzita Palackého v Olomouci

Z histórie

Univerzita vznikla 22. decembra 1573 udelením príslušných práv vtedajšiemu jezuitskému internátu. Vysokoškolská výuka začala o tri roky neskôr. V dobe stavovského povstania univerzita na čas zanikla, ale v roku 1621 bola obnovená. V roku 1778 bola moravská univerzita na čas presťahovaná do Brna, ale v roku 1782 vydal cisár Josef II. dekrét, ktorým sa univerzita preniesla späť do Olomouca, ale zároveň bola degradovaná na trojročné lýceum (podľa dekrétu mali byť univerzity iba vo Viedni, v Prahe a v Ľvove). V roku 1827 bolo učenie znovu povýšené na univerzitu pomenovanú Františkova univerzita. V roku 1860 cisár František Jozef I. dekrétom univerzitu zrušil, v Olomouci zostala len teologická fakulta, ktorá je spojovacím článkom medzi starou univerzitou a dnešnou univerzitou, obnovenou v roku 1946 pod názvom Univerzita Palackého v Olomouci.
V septembri 2015 bolo oznámené, že sa univerzita po prvýkrát dostala do rebríčka Times Higher Education World University Rankings 2015-2016 (THE). Umiestnila sa na 501. až 600. mieste.
Slováci tvoria najväčšiu skupinu z takmer 4000 zahraničných študentov. Na univerzite ich študuje 1 600. „Když se maturant vydá studovat do zahraničí, většinou se snaží o co nejlepší výsledek. A na slovenských studentech je hodně vidět, že chtějí uspět. Na naší univerzitě patří mezi 20 až 30 procent nejlepších. I proto o ně máme eminentní zájem,“ uviedol rektor Miller.
Záliv svíň

Záliv svíň (-slovenský normovaný názov; po španielsky Bahía de Cochinos – doslova „záliv/zátoka ostňovcov“; po slovensky často nesprávne Zátoka svíň; po angl. Bay of Pigs) je morská zátoka pozdĺž polostrova Zapata na juhu provincie Matanzas v juhozápadnej časti Kuby. Je súčasťou väčšieho Zálivu Cazones. 
Doslovný preklad názvu Bahía de Cochinos je Záliv/zátoka ostňovcov (podľa ryby Balistes vetula z čeľade ostňovcovité), oveľa častejšie sa však používa nesprávny preklad Záliv/zátoka svíň.
Zátoka je dlhá vyše 30 km a v strednej časti široká priemerne 7 km. Má krasové podložie, vďaka čomu sa na pobreží nachádzajú jaskyne (španielsky cenot) a neďaleko pobrežia malé hlboké jazierka (španielsky casimbas). Pobrežie zátoky je od  vnútrozemia z veľkej časti oddelené rozsiahlymi močiarmi a riedkymi pralesmi, nachádza sa tam tiež viacero lagún. Západná časť zátoky je charakterizovaná koralovými útesmi, na severnom a východnom pobreží sú hlavne dlhé úzke pláže s mangrovovým porastom. 
Najbližšie veľké mesto k zátoke je 30 km severne vzdialené Jagüey Grande. Oblasť samotnej zátoky bola pôvodne len riedko obývaná, no v súčasnosti sú v nej veľké rekreačné strediská Playa Larga (Dlhá pláž) a Playa Girón (pláž pomenovaná po francúzskom pirátovi Gilbertovi Girónovi).
Invázia v Zátoke svíň bola ozbrojená akcia vycvičených kubánskych exulantov, podporovaných vládou USA, ktorí sa v roku 1961 pokúšali zvrhnúť režim Fidela Castra. Týmto udalostiam je v Playa Girón venované rozsiahle historicko-vojenské múzeum.
Saint-Pierre (Marne)

Poloha

Saint-Pierre má rozlohu 10,27 km². Najvyšší bod je položený 126 m n. m. a najnižší bod 86 m n. m.

Obyvateľstvo

Saint-Pierre má 297 obyvateľov (2009).
Graf vývoja obyvateľstva:
Zdroje: INSEE
Systém renín-angiotenzín-aldosterón

Systém renín-angiotenzín-aldosterón (RAS) alebo renín-angiotenzín-aldosterón (RAAS) je hormonálny systém, ktorý pomáha dlhodobo regulovať krvný tlak a objem krvi v tele.

Iné využitie ACE

Je zaujímavé, že ACE štiepi aj niekoľko ďalších peptidov a je tak napríklad významným regulátorom systému kinín-kallikreín ( napr. bradykinín )
Zdá sa, že ACE zvyšuje ukladanie tukov a tvorbu nových tukových buniek.
Chudnúť sa dá aj s veľkou porciou na tanieri! Stačí pritom obmedziť funkciu jediného enzýmu v tele a urýchliť metabolizmus. A tým je ACE. Lieky obsahujúce inhibítor enzýmu ACE sa u ľudí často používajú k liečbe vysokého krvného tlaku.Podľa autora štúdie Michaela Mathaia z Inštitútu Howarda Floreya sú inhibítory obmedzujúce funkciu enzýmu ACE možnou cestou k vývoju nových liekov na obezitu.Bol by to prvý liek, ktorý dokáže to, čo zatiaľ len cvičenie – urýchliť metabolizmus. To však neznamená že budeme hltatať lieky na krvný tlak hlava-nehlava, telu to môže uškodiť. Kým nebude vyvinutý účinný, testovaný a schválený liek, je lepsie cvičiť (spomaľuje starnutie).
Chrám svätého Juraja (Metocha, Asenovgrad)

Charakteristika

Chrám bol postavený v 17. storočí ako súčasť rozsiahlejšieho ohradeného komplexu nazývaného Metocha, ktorého súčasťou boli aj ďalšie cirkevné, ubikačné a pomocné budovy. Z komplexu sa dodnes zachovali len časti ohradenia, stien a chrám, konkrétne pôvodné sú len južná a východná stena chrámu, ktorý bol neskôr obnovený a stojí v dnešnom vzhľade od začiatku 18. storočia. Z 18. storočia je aj drevený ikonostas a väčšina chrámových ikon. Stenomaľby sú z roku 1802. Pri chráme stojí trojposchodová zvonica u ktorej nie je známy dátum výstavby.
Lafitole

Poloha

Obec má rozlohu 8,69 km². Najvyšší bod je položený 239 m n. m. a najnižší bod 180 m n. m.

Obyvateľstvo

Počet obyvateľov obce je 492 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Poets of the Fall

História

Popularita kapely začala vydaním singlu „Late Goodbye“, ktorý prvýkrát odznel v počítačovej hre Max Payne 2 od Remedy v záverečných titulkoch. Skladba neunikla pozornosti publika a po krátkej dobe bol uvedený druhý singel, „Lift“, ktorý sa objavil v benchmarkovom programe 3DMark 05 spoločnosti Futuremark, ktorá je v úzkom spojení s Remedy.
Po týchto dvoch singloch sa devätnásteho januára 2005 na svetlo sveta dostal prvý album, Signs of Life. Počet predobjednávok prevýšil všetky očakávania a už tri mesiace po vydaní, 26. apríla 2005 sa stal platinovým.
Rok po vydaní Signs Of Life bol vydaný druhý album Carnival of Rust. Predchádzali mu tri single, „Carnival of Rust“, „Sorry Go 'Round“ a „Locking up the Sun“.
V súčasnosti je skupina na koncertnom turné k jej najnovšiemu albumu Revolution Roulette, ktorý vyšiel 26. marca 2008. V priebehu prvého týždňa sa dostal na prvé miesto oficálneho fínskeho rebríčku predajnosti albumov. Tatktiež v dnešných dňoch kapela pracuje na prvom videoklipe k novému albumu ku skladbe „Diamonds for Tears“.
Timocharis z Eleutherny

Timocharis (starogr. Τιμόχαρις) bol grécky sochár v 3. storočí pred Kr.
Timocharis, sochár z krétskej Eleutherny, bol činný v 2. polovici 3. storočia pred Kr. Nezachovala sa žiadna jeho socha, ale svedectvom niekdajšej tvorby tohto umelca sú jeho menom signované podstavce zo sôch objavené hlavne na ostrove Rodos, na ostrovoch Astypalaia a Karpathos a v mestách Knidos a Sidón.
Na ostrove Rodos sa našli najmä v archeologickej lokalite starovekého mesta Lindos. Väčšina nápisov týchto podstavcov je však značne poškodená. Na jednom z nich stála socha Nikasidama, kňaza bohyne Atény Lindskej. Podľa nápisov na podstavcoch objavených v meste Rodos, bol autorom sochy Xenofanta, syna Agestrata, o ktorom grécky historik Polybios zaznamenal, že bol veliteľom rodskému loďstva počas vojenskej výpravy proti mestu Byzantion v roku 219 pred Kr., a bronzových sôch Hérakleita, fylarcha na ostrove Ialysos, a jeho syna Apollodota.
Na ostrove Karpathos mohli kedysi obdivovať jeho sochárske diela božstiev Asklépia a Dionýza. 
V Knide spolu so sochárom Theudórom zhotovil skupinu sôch Hermofanta a jeho detí a v Sidóne sa našiel podstavec z jeho sochy Diotima, syna Dionysia, víťaza sidonských a nemejských hier v dostihoch.
Sochárskemu remeslu sa vyučil aj jeho syn Pythokritos a vnuk Simias.
Roman Veber

Klubový hokej

S hokejom začínal v Slovane Bratislava, kde odohral päť sezón v česko-slovenskej lige a dve v slovenskej extralige. Od sezóny 1999/00 hral v Nemecku, prevažne v nižších súťažiach. Kariéru ukončil v ročníku 2008/09, keď hral za HC ’05 Banská Bystrica v slovenskej extralige a HK Ružinov (1. SHL).

Reprezentácia

Reprezentoval Česko-Slovensko na Majstrovstvách sveta juniorov v roku 1989. V slovenskej reprezentácii odohral 4 zápasy, strelil 1 gól.
Hincovce

Polohopis

Obec sa nachádza v Hornádskej kotline v úzkej doline potoka Peklisko, ľavostranného prítoku Hornádu.

Susedné obce

Baldovce, Buglovce, Bystrany, Spišské Podhradie - Katúň, Spišský Hrušov

Časti obce

Trsťany

Symboly obce

http://www.ngw.nl/int/slo/h/hincovce.htm, http://www.crwflags.com/fotw/flags/sk-sn-hi.html

Starostovia obce

1990 - 1994 Miloslav Vaverčák (VPN)

1994 - 1998 Ondrej Filip (KDH)

1998 - 2002 Ondrej Filip (NEKA)

2002 - 2006 Tatiana Brandoburová (ANO, KDH, SDKÚ)

Obecné zastupiteľstvo

1990 - 1994 - 10 poslancov

1994 - 1998 - 9 poslancov (6 KDH, 3 HZDS)

1998 - 2002 - 9 poslancov (5 KDH, 4 HZDS)

2002 - 2006 - 5 poslancov (3 KDH, 1 HZDS, 1 NEKA)

Parky

multifunkčne ihrisko

Farský úrad

filiálka Rímskokatolíckeho úradu Bystrany
Chrám svätého Alexandra Nevského (Sofia)

História chrámu

Chrám patrí k najveľkolepejším kostolom v hlavnom meste.Po Katedrále svätého Sávu v Belehrade je to druhý najväčší pravoslávny chrám na Balkáne. Bol postavený na pamiatku 200 000 ruských vojakov, ktorí padli pri oslobodzovaní Bulharska spod tureckej nadvlády v rokoch 1877/1878. Ruský cár Alexander II. je v Bulharsku uctievaný ako cár Osloboditeľ. Neďaleko chrámu sa vypína cárova vysoká jazdecká socha, ktorú vytvoril taliansky majster Arnoldo Zocchi (vysoká 14 metrov) oproti budove Národného zhromaždenia. Cárovým patrónom bol svätý Alexander Nevský, ktorý patrí k významným svätcom v ruskej pravoslávnej cirkvi a k významným panovníkom Ruska (zastavil expanziu Švédov a bojového Rádu nemeckých rytierov v 13. storočí do Ruska). V rokoch 1916 až 1920 niesol meno Katedrála sv. Cyrila a sv. Metoda. Stalo sa tak po vstupe Bulharska do prvej svetovej vojny na strane centrálnych mocností. Ruská pravoslávna cirkev to považovala za znesvätenie osoby Alexandra Nevského.

Charakteristika chrámu

Chrám nesie typické znaky ruskej pravoslávnej sakrálnej architektúry. Stavba sa začala v roku 1904 pod vedením ruského architekta A. N. Pomeranceva. Chrám je vyzdobený nástennými maľbami, mozaikami a ikonami, ktoré vytvorili bulharskí a ruskí umelci. Kupoly chrámu sú pokryté plátkovým zlatom. Hlavná kupola má výšku 45 metrov a zvonica 53 metrov. V chráme je 12 mohutných zvonov. Stavba bola dokončená v roku 1912 a chrám bol vysvätený v roku 1924. V kryptách chrámu je monumentálna zbierka pravoslávnych ikon, ktorá patrí medzi najväčšie na svete. Katedrála sa stala symbolom bratstva ruského a bulharského národa a myšlienky slovanskej vzájomnosti.
Saint-Malo-en-Donziois

Poloha

Obec má rozlohu 14,81 km². Najvyšší bod je položený 360 m n. m. a najnižší bod 248 m n. m.

Obyvateľstvo

Počet obyvateľov obce je 134 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Baraize

Poloha

Obec má rozlohu 16,39 km². Najvyšší bod je položený 292 m n. m. a najnižší bod 123 m n. m.

Obyvateľstvo

Počet obyvateľov obce je 325 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Gumery

Poloha

Obec má rozlohu 10,92 km². Najvyšší bod je položený 114 m n. m. a najnižší bod 59 m n. m.

Obyvateľstvo

Počet obyvateľov obce je 228 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Schifflange

Poloha

Obec má rozlohu 7,71 km². Najvyšší bod je položený 406 m n. m. a najnižší bod 275 m n. m.

Obyvateľstvo

Schifflange má 8653 obyvateľov (2011).
Graf vývoja obyvateľstva:

Ekonomika

S 8.40% bolo v Schifflange nezamestanosť vyššia o 1.43 % ako luxemburský priemer v roku 2010.
Ondrej Krajňák

Vzdelanie

Po absolvovaní stredoškolských štúdií sa počas komunistického režimu aktívne zapojil do práce podzemnej cirkvi. Až po páde komunizmu absolvoval vysokoškolské štúdiá na Rímskokatolíckej cyrilometodskej bohosloveckej fakulte Univerzity Komenského a doktorandské štúdium v Lubline (odbor žurnalistika), doplňujúce štúdium na Pedagogickej fakulte Katolíckej univerzity v Ružomberku.
Tri bodky

Tri bodky (…) je interpunkčné znamienko. Používajú sa v texte na označenie elipsy (výpustky). Namiesto tohto symbolu je možné zapísať tri za sebou idúce bodky (...). Ak sú tri bodky na konci vety, tak sa za nimi už ďalšia bodka nepíše - je to výnimka z pravidla o bodke konci vety.
Symbol troch bodiek má v systéme Unicode kód U+2026 HORIZONTAL ELLIPSIS (HTML &hellip;).